
Parlamentul  României

Camera  Deputaţilor
Comisia pentru industrii si servicii

Tel : 614.8091.  Fax : 613.6643.

                                                                                            Bucureşti, 24.02.1999







                               Nr. 923/XVIII/3

A V I Z 
asupra proiectului de Lege pentru aprobarea Ordonanţei Guvernului nr.72/1998 pentru modificarea şi completarea Legii nr.118/1996 

privind constituirea şi utilizarea Fondului special al drumurilor publice

In conformitate cu prevederile art.86 din Regulamentul Camerei Deputaţilor, comisia noastră a fost sesizată cu adresa nr.343 din 28.12.1998, pentru dezbaterea şi avizarea acestui proiect de lege.

In cadrul şedinţei din data de 24.02.1998 comisia a examinat proiectul de lege supus dezbaterii şi a hotărât avizarea favorabilă, cu amendamente admise consemnate în Anexa nr.1, aviz care-l remite Comisiei pentru buget, finanţe şi bănci, care este sesizată în fond.

Conform art.74 alin.(2) din Constituţia României proiectul de lege are caracter de lege ordinară.




p. PREŞEDINTE,                             SECRETAR,



   Alexandru Dumitru Radu                      Ioan Bivolaru

   Exp.parlam.

Viorela Gondoş

                                                                                               Anexa nr.1

AMENDAMENTE   ADMISE
la proiectul de Lege pentru aprobarea Ordonanţei de urgenţă a Guvernului nr.72/1998

pentru modificarea şi completarea Legii nr.118/1996

 privind constituirea şi utilizarea Fondului special al drumurilor publice
	Nr.

crt.
	Text O.G. nr.72/1998
	Text propus  
	Motivaţie

	0
	1
	2
	3

	1. 
	O R D O N A N Ţ Ă

pentru modificarea şi completarea Legii nr. 118/1996 privind constituirea şi utilizarea Fondului special al drumurilor publice
	Nemodificat
	

	2. 
	În temeiul art. 107 alin. (1) şi (3) din Constituţia României şi al art. 1 pct. 12 lit. c) din Legea nr. 148/1998 privind abilitarea Guvernului de a emite ordonanţe, Guvernul României emite următoarea ordonanţă:
	Nemodificat
	

	3. 
	Art. I. - Legea nr. 118/1996 privind constituirea şi utilizarea Fondului special al drumurilor publice, republicată în Monitorul Oficial al României, Partea I, nr. 150 din 15 aprilie 1998, se modifică şi se completează după cum urmează:
	Nemodificat
	

	4. 
	1. Articolul 1 va avea următorul cuprins:

Art. 1. - Pentru completarea surselor de finanţare necesare proiectării, construirii, modernizării, reabilitării, reparării, întreţinerii şi exploatării drumurilor publice se înfiinţează Fondul special al drumurilor publice.
	Nemodificat
	

	5. 
	2. Articolul 2 va avea următorul cuprins:

Art. 2. - Drumurile publice sunt obiective de utilitate publică destinate circulaţiei rutiere, în scopul satisfacerii cerinţelor de transport unitar ale economiei naţionale, ale populaţiei şi de apărare a ţării.
	Nemodificat
	

	6. 
	3. Articolul 3 va avea următorul cuprins:

Art. 3. - Drumurile publice pentru care se aplică prevederile prezentei legi sunt drumurile de interes naţional, drumurile de interes judeţean şi drumurile de interes local.
	Nemodificat
	

	7. 
	4. Articolul 4 va avea următorul cuprins:

Art. 4. - Sursele Fondului special al drumurilor publice se constituie după cum urmează:
	Nemodificat
	

	8. 
	1. prin aplicarea unei cote de 25% asupra:
	Nemodificat
	

	9. 
	a) preţului cu ridicata, exclusiv accizele, pentru carburanţii auto livraţi la intern de către producători;


	a) preţului cu ridicata, la rafinărie, exclusiv accizele, pentru carburanţii auto livraţi la intern de către producători, precum şi pentru carburanţii auto consumaţi în interes propriu de către aceştia;


	Pentru eliminarea ambugui-tăţilor privind modul de calcul al obligaţiilor.

Cantităţile de carburant auto consumate în interes propriu de către producători sunt omise de a constitui sumele obligatorii.

	10. 
	b) valorii în vamă, stabilită conform legii, pentru carburanţii auto importaţi;
	Nemodificat
	

	11. 
	2. prin aplicarea unei cote de 5% asupra:
	Nemodificat
	

	12. 
	a) preţului cu ridicata, exclusiv accizele, pentru autovehiculele şi remorcile livrate la intern de către producătorii din ţară şi destinate vânzării pe piaţa internă, cu excepţia tractoarelor şi a vehiculelor specializate pentru lucrări agricole, înmatriculabile, pentru care se va aplica o cotă de 2,5% începând cu data de 1 ianuarie 1998, precum şi a autovehiculelor şi remorcilor achiziţionate din fonduri nerambursabile PHARE, pentru care nu se aplică cota de 5%;
	a) preţului cu ridicata, exclusiv accizele, pentru autovehiculele şi remorcile livrate la intern de către producătorii din ţară şi destinate vânzării pe piaţa internă, cu excepţia tractoarelor şi a vehiculelor specializate pentru lucrări agricole, înmatriculabile, pentru care se va aplica o cotă de 2,5% începând cu data de 1 ianuarie 1998, precum şi a autovehiculelor şi remorcilor achiziţionate din fonduri nerambursabile PHARE, pentru care nu se aplică cota de 5% sau 2,5%, după caz;
	La achiziţiile din onduri nerambursabile PHARE nu se aplică nici o taxă.



	13. 
	b) valorii în vamă a autovehiculelor şi remorcilor importate, indiferent de regimul vamal aplicabil, inclusiv a celor introduse în ţară în scopul utilizării în sistem leasing ori închiriate din străinătate, cu excepţia celor achiziţionate din fonduri nerambursabile PHARE;


	b) valorii în vamă a autovehiculelor şi remorcilor importate, indiferent de regimul vamal aplicabil, inclusiv a celor introduse în ţară în scopul utilizării în sistem leasing ori închiriate din străinătate, cu excepţia tractoarelor şi a vehiculelor specializate pentru lucrări agricole înmatriclabile pentru care se va aplica o cotă de 2,5%, precum şi pentru tractoarele şi vehiculele specializate pentru lucrări agricole introduse în ţară în scopul utilizării în sistem leasing ori închiriate din străinătate, celor achiziţionate din fonduri nerambursabile PHARE pentru care nu se aplică cota de 5% sau 2,5%, după caz;
	Trebuie incluse tractoarele şi vehiculele specializate pentru lucrări agricole care au fost omise.

La achiziţiile din onduri nerambursabile PHARE nu se aplică nici o taxă.



	14. 
	3. prin plata de către proprietarii de autovehicule şi remorci sau de utilizatorii de autovehicule şi remorci introduse în ţară în sistem leasing ori închiriate din străinătate, supuse înmatriculării în România, a unor sume fixe anuale, stabilite conform anexei, cărora li se eliberează documentul care atestă dreptul de utilizare a drumurilor publice, denumit rovignetă, individualizat în funcţie de categoria autovehiculului şi pentru care Ministerul Transporturilor va stabili modelul, forma şi condiţiile de eliberare.


	3. prin plata de către proprietarii sau deţinătorii cu orice titlu a dreptului de folosinţă asupra autovehiculelor, remorcilor tractoarelor sau vehiculelor specializate pentru lucrări agricole, inclusiv asupra celor  introduse în ţară în sistem leasing ori închiriate din străinătate, supuse înmatriculării în România, a unor sume fixe anuale, stabilite conform anexei, cărora li se eliberează documentul care atestă dreptul de utilizare a drumurilor publice, denumit rovignetă, individualizat în funcţie de categoria autovehiculului şi pentru care Ministerul Transporturilor va stabili modelul, forma şi condiţiile de eliberare.
	Trebuie incluse tractoarele şi vehiculele specializate pentru lucrări agricole, care au fost omise.

Trebuie incluşi şi deţinătorii cu orice titlu care au fost omişi.

	15. 
	Aplicarea cotelor prevăzute la alin. 1 pct. 1 şi 2 se va reflecta în nivelul preţurilor cu ridicata şi al preţului cu amănuntul, fără să intre în baza de impozitare a taxei pe valoarea adăugată.
	Nemodificat 
	

	16. 
	Sumele fixe anuale prevăzute la alin. 1 pct. 3 vor fi actualizate anual prin hotărâre a Guvernului, în funcţie de rata inflaţiei, până la data de 31 decembrie a anului precedent.
	Nemodificat 
	

	17. 
	5. Articolul 5 va avea următorul cuprins:

Art. 5. - Obligaţia calculării şi vărsării sumelor rezultate din aplicarea prevederilor art. 4 alin. 1 pct. 1 şi 2 revine producătorilor din ţară sau importatorilor de carburanţi auto, autovehicule şi remorci şi deţinătorilor de autovehicule şi remorci introduse în ţară în scopul utilizării în sistem leasing ori închiriate din străinătate, persoane fizice sau persoane juridice, indiferent de forma de organizare, de titularul dreptului de proprietate şi de deţinătorul produsului importat, de regimul vamal aplicabil sau de facilităţile vamale acordate.
	Nemodificat
	

	18. 
	Suma datorată se stabileşte:
	Nemodificat
	

	19. 
	a) la data livrării de către producători;


	a) la data livrării de la rafinării de către producători, aşa cum sunt definiţi la art.4 alin.1 punctul 1 şi 2, sau la sfârşitul fiecărei luni calendaristice, conform evidenţelor contabile, pentru carburanţii auto consumaţi de producătorii acestora în activităţi de transport în interes propriu;


	Explicitare privind catego-riile de producători.

Introducerea condiţiei livrării de la rafinării pentru a elimina interpretările.

Introducerea carburanţilor auto consumaţi în interes pro-priu de către producători, care sunt omişi de la prevederile prezentei ordonanţe.

	20. 
	b) la data efectuării formalităţilor de vămuire pentru produsele din import, inclusiv pentru cele introduse în ţară în scopul utilizării în sistem leasing, indiferent de regimul vamal aplicabil.
	b) la data efectuării formalităţilor de vămuire pentru produsele din import, inclusiv pentru cele introduse în ţară în scopul utilizării în sistem leasing ori închiriate din străinătate, indiferent de regimul vamal aplicabil.
	Sunt omise cazurile când sunt aduse în ţară prin închiriere.

	21. 
	Obligaţia vărsării sumelor fixe anuale, prevăzute la art. 4 alin. 1 pct. 3, revine tuturor proprietarilor de autovehicule şi remorci sau utilizatorilor de autovehicule şi remorci în sistem leasing ori închiriate din străinătate, persoane fizice sau persoane juridice, indiferent de data achiziţionării, cu excepţia proprietarilor de autovehicule şi remorci radiate din circulaţie sau neutilizate temporar, timp de 3 luni în cursul unui an, în construcţii sau în agricultură, ca urmare a întreruperii activităţii productive, datorită caracterului sezonier sau calamităţilor.


	Obligaţia vărsării sumelor fixe anuale, prevăzute la art. 4 alin. 1 pct. 3, revine tuturor proprietarilor de autovehicule şi remorci sau utilizatorilor de autovehicule şi remorci în sistem leasing ori închiriate din străinătate, persoane fizice sau persoane juridice, indiferent de data achiziţionării, cu excepţia proprietarilor de autovehicule şi remorci înmatriculate temporar, radiate din circulaţie sau neutilizate temporar, timp de 3 luni în cursul unui an, în construcţii sau în agricultură, ca urmare a întreruperii activităţii productive, datorită caracterului sezonier sau calamităţilor, pentru care cuantumul sumei fixe anuale se determină proporţional cu perioada în care acestea sunt utilizate.
	Se introduce cazul înmatriculării temporare.

Toate excepţiile se vor cumula la acest alineat unde se stabileşte principiul proporţio-nalităţii în stabilirea sumelor datorate.

Se elimină scutirea totală de plată.



	22. 
	Sunt scutiţi de la plata sumelor fixe anuale prevăzute la art. 4 alin. 1 pct. 3 şi de la obligaţia deţinerii şi prezentării în trafic a rovignetei utilizatorii rulotelor turistice, motocicletelor, motoretelor, precum şi cei ai autovehiculelor şi remorcilor autorizate provizoriu, dar numai pentru aceste categorii de vehicule.
	Sunt scutiţi de la plata sumelor fixe anuale prevăzute la art. 4 alin. 1 pct. 3 şi de la obligaţia deţinerii şi prezentării în trafic a rovignetei proprietarii sau deţinătorii cu orice titlu a rulotelor turistice, motocicletelor, motoretelor, precum şi cei ai autovehiculelor şi remorcilor autorizate provizoriu.

	Reglementarea se referă la proprietarii şi deţinătorii.

	23. 
	Sunt, de asemenea, exceptate persoanele cu handicap, proprietare ale unei singure autoutilitare sub 3,5 tone sau ale unui singur autoturism amenajat pentru handicapaţi, pentru care este confirmată în cartea de identitate amenajarea în acest scop şi pe care le utilizează, în exclusivitate, persoanele cu handicap.
	Nemodificat 
	

	24. 
	Pentru autovehiculele şi remorcile înmatriculate temporar, cuantumul sumei fixe anuale se determină proporţional cu perioada de înmatriculare temporară.
	Se elimină
	Preluat la art.5 alin.3.

	25. 
	Alineat nou
	Pentru excepţiile prevăzute de alin.3, cuantumul sumei fixe anuale datorate se stabileşte de către Regia Autonomă "Agenţia Naţională a Drumurilor din România", prin unităţile sale teritoriale. Sumele datorate se plătesc la unităţile C.E.C. care vor elibera rovigneta prevăzută la art.4 alin.1 punctul 3.
	De stabilit această reglementare pentru o situaţie care a fost omisă.

	26. 
	Pentru cazurile prevăzute la alin. 5 şi 6, rovigneta se eliberează de Regia Autonomă "Administraţia Naţională a Drumurilor din România".


	Pentru cazurile prevăzute la alin. 4 şi 5, rovigneta va purta menţiunea "Gratuit" şi se eliberează de Regia Autonomă "Administraţia Naţională a Drumurilor din România" prin unităţile sale teritoriale.
	Trebuie stabilită posibili-tatea de a se rezolva această problemă mai departe de filialele locale.

Nu este prevăzut în ordonanţă unde se realizează plata sumelor în aceste cazuri.

	27. 
	6. Articolul 6 va avea următorul cuprins:

Art. 6. - Sumele datorate ca urmare a aplicării prevederilor art. 5 se varsă în contul Fondului special al drumurilor publice până la data de 10 a lunii următoare celei în care au fost stabilite.
	Nemodificat
	

	28. 
	Sumele datorate ca urmare a aplicării art. 5 alin. 3 se plătesc până la data de 30 iunie a fiecărui an la unităţile C.E.C., care eliberează şi rovigneta prevăzută la art. 4 alin. 1 pct. 3.
	Sumele datorate ca urmare a aplicării art. 5 alin. 3, exclusiv cazurile exceptate, se plătesc până la data de 30 iunie a fiecărui an la unităţile C.E.C., care eliberează şi rovigneta prevăzută la art. 4 alin. 1 pct. 3.
	Cazurile exceptate au alt regim, prevăzut la art.5 alineatul nou introdus.

	29. 
	Pentru neplata în termen şi integral a sumelor datorate la Fondul special al drumurilor publice se aplică majorări pentru fiecare zi de întârziere, conform legislaţiei fiscale.
	Nemodificat
	

	30. 
	7. Articolul 7 va avea următorul cuprins:

Art. 7. - Pot fi utilizate pentru efectuarea transporturilor rutiere numai acele autovehicule şi remorci pentru care a fost plătită suma fixă anuală, potrivit prevederilor art. 4 alin. 1 pct. 3 şi ale art. 5 alin. 3.
	7. Articolul 7 va avea următorul cuprins:

Art. 7. - Pot fi utilizate pentru efectuarea transporturilor rutiere numai acele autovehicule şi remorci pentru care a fost plătită suma fixă anuală, potrivit prevederilor art. 4 alin. 1 pct. 3 şi ale art. 5 alin. 3, 4 şi 5 şi art.14 alin.2.
	Sunt omise cazurile resepctive.

	31. 
	La controlul în trafic efectuat de organele abilitate ale Ministerului de Interne, conducătorii auto au obligaţia de a prezenta documentul care atestă dreptul de utilizare a drumurilor publice, prevăzut la art. 4 alin. 1 pct. 3 şi art. 12 alin. 3.
	Nemodificat
	

	32. 
	8. După capitolul III se introduce capitolul III 1 care va avea următorul cuprins:

CAPITOLUL III 

Contravenţii şi sancţiuni
	Nemodificat
	

	33. 
	Art. 9. - Constituie contravenţii, dacă nu au fost săvârşite în astfel de condiţii încât, potrivit legii penale, să constituie infracţiuni, şi se sancţionează cu amendă următoarele fapte:
	Nemodificat
	

	34. 
	a) încălcarea prevederilor art. 7 alin. 1, cu amendă de la 5.000.000 lei la 10.000.000 lei;
	Nemodificat
	

	35. 
	b) încălcarea prevederilor art. 7 alin. 2, cu amendă de la 3.000.000 lei la 6.000.000 lei.


	b) încălcarea prevederilor art. 7 alin. 2, cu amenda prevăzută în reglementările privind circulaţia rutieră, când nu se prezintă la control a documentelor obligatorii.


	Pentru neprezentarea documentului se aplică sancţiunea de la lit.a).

Nu se compară nivelul amenzii între cazurile a şi b.

	36. 
	Sancţiunea prevăzută la lit. a) se aplică conducătorului persoanei juridice care nu a plătit suma fixă anual.


	Sancţiunea prevăzută la lit. a) se aplică conducătorului persoanei juridice care nu a plătit suma fixă anual ori, după caz, proprietarului sau deţinătorului definit la art.4 alin.1 pct.3.
	Nu trebuie omis proprietarul sau deţinătorul, ca responsdabilitate.

	37. 
	Sancţiunea prevăzută la lit. b) se aplică conducătorului autovehiculului.
	Nemodificat
	

	38. 
	Constatarea contravenţiilor şi aplicarea sancţiunilor prevăzute la lit. a) se fac de către organele abilitate ale Ministerului Transporturilor, Regiei Autonome "Administraţia Naţională a Drumurilor din România" şi ale Oficiului Rutier Central.


	Constatarea contravenţiilor şi aplicarea sancţiunilor prevăzute la lit. a) se fac de către organele abilitate ale Ministerului Transporturilor, Regia Autonomă "Administraţia Naţională a Drumurilor din România şi "Autoritatea Rutieră Română".
	Constatarea trebuie să rămână definită la nivelul organelor abilitate de Ministerul Transporturilor, mai ales că Oficiul Rutier Central nu mai există.

Pentru a se elimina subiectivismul şi voluntarismul privind executarea controalelor în trafic.

	39. 
	Constatarea contravenţiilor şi aplicarea sancţiunilor prevăzute la lit. b) se fac de către organele abilitate ale Ministerului de Interne.
	Nemodificat
	

	40. 
	Art. 9 2 . - Dispoziţiile art. 9 1 referitoare la contravenţii se completează cu prevederile Legii nr. 32/1968 privind stabilirea şi sancţionarea contravenţiilor.
	Nemodificat
	

	41. 
	9. Articolul 12 va avea următorul cuprins:

Art. 12. - Proprietarii de autovehicule şi remorci, precum şi deţinătorii unor astfel de autovehicule introduse în ţară în scopul utilizării în sistem leasing ori închiriate din străinătate sunt exceptaţi de la plata sumei fixe anuale pe o perioadă de 12 luni de la data primei înmatriculări.
	9. Articolul 12 va avea următorul cuprins:

Art. 12. - Proprietarii şi deţinătorii, definiţi la art.4 alin.1 punctul 3, sunt exceptaţi de la plata sumei fixe anuale pe o perioadă de 12 luni de la data primei înmatriculări.


	Pentru a înlătura omisiunile.



	42. 
	La prima înmatriculare, Regia Autonomă "Administraţia Naţională a Drumurilor din România" eliberează rovigneta prevăzută la art. 4 alin. 1 pct. 3, care va purta menţiunea "Gratuit", cu valabilitate de 12 luni.
	Nemodificat 
	

	43. 
	După expirarea perioadei de exceptare de la plata sumei prevăzute la alin. 1, persoanele fizice şi persoanele juridice au obligaţia de a solicita o nouă rovignetă, cu respectarea prevederilor art. 4 alin. 1 pct. 3 şi ale art. 5 alin. 4, plătind suma fixă anuală, proporţional cu perioada rămasă până la sfârşitul anului calendaristic.
	Nemodificat
	

	44. 
	10. Articolul 15 va avea următorul cuprins:

Art. 15. - Controlul respectării prevederilor prezentei legi se execută de către Regia Autonomă "Administraţia Naţională a Drumurilor din România", precum şi de către organele de specialitate ale Ministerului Transporturilor.


	10. Articolul 15 va avea următorul cuprins:

Art. 15. - Controlul respectării prevederilor prezentei legi se execută de către Regia Autonomă "Administraţia Naţională a Drumurilor din România", "Autoritatea Rutieră Română", precum şi de către organele de specialitate ale Ministerului Transporturilor.
	Completare conform O.G 95/1999.

	45. 
	Executarea silită a creanţelor la bugetul Fondului special al drumurilor publice se face potrivit legislaţiei privind urmărirea şi executarea silită a creanţelor bugetului de stat, prin împuterniciţii proprii ai Ministerului Transporturilor, cu asistenţa Ministerului Finanţelor.
	Nemodificat
	

	46. 
	Sumele încasate potrivit alin. 2 se virează în contul special al Fondului special al drumurilor publice, deschis pe seama Ministerului Transporturilor.
	Nemodificat
	

	47. 
	Eliberarea cărţii de identitate a autovehiculului sau a remorcii se va face de organele abilitate, numai după prezentarea dovezii virării sumelor fixe anuale.


	Eliminat


	Sunt şi cazuri când se eliberează cartea de identitate, când există scutiri la plată a sumei fixe.

Un autovehicul poate avea carte de identitate, dar poate amâna obţinerea certificatului de înmatriculare care condiţionează plata sumelor fixe anuale.

	48. 
	La acordarea licenţei de transport, prevăzută la art. 34 din Ordonanţa Guvernului nr. 44/1997 privind transporturile rutiere, se va face dovada achitării sumei fixe anuale, prevăzută la art. 4 alin. 1 pct. 3.
	Eliminat
	Eliberarea licenţei de transport nu poate fi condiţionată de achitarea sumei fixe. Poate iniţiatorul s-a gândit la licenţa de execuţie care se acordă pe vehicul.

	49. 
	11. Anexa ”Sumele fixe pentru utilizarea drumurilor" se înlocuieşte cu anexa care face parte integrantă din prezenta ordonanţă.
	Nemodificat 
	Se va renumerota, deoarece este vorba de Art.II din OG 20/1997.

	50. 
	Art. II. - În termen de 30 de zile de la intrarea în vigoare a prezentei ordonanţe, Ministerul Transporturilor şi Ministerul Finanţelor vor reactualiza normele metodologice prevăzute la art. 16 din Legea nr. 118/1996 privind constituirea şi utilizarea Fondului special al drumurilor publice.
	Nemodificat 
	Se va renumerota, deoarece este vorba de Art.III din OG 20/1997.

	51. 
	Art. III. - Legea nr. 118/1996 privind constituirea şi utilizarea Fondului special al drumurilor publice, republicată în Monitorul Oficial al României, Partea I, nr. 150 din 15 aprilie 1998, cu modificările şi completările aduse prin prezenta ordonanţă, se va republica în Monitorul Oficial al României, Partea I, dându-se textelor o nouă numerotare.
	Nemodificat
	Se va renumerota, deoarece este vorba de Art.V din OG 20/1997.

	52. 
	Art.nou
	Textul Articolului IV din Ordonanţa Guvernului nr.20/1997 se elimină.


	Textul propus, rămas în cadrul Legii nr.118/1996 modificat prin OG 20/1997 nu mai are obiect.


  p. PREŞEDINTE,                                                           
SECRETAR,




         Alexandru Dumitru Radu                                                   
Ioan Bivolaru

